L 45/1460
SL
Uradni list Evropske unije
24.2.2022
KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 21
(nadaljevanje)
PP 07 21 05
(nadaljevanje) Opombe Te odobritve so namenjene kritju še neporavnanih obveznosti iz preteklih let v okviru pilotnega projekta.
Vlada splošna zaskrbljenost, da bo tehnološki napredek (zlasti v obdobju umetne inteligence) povečal brezposelnost.
Čeprav se bodo morda številna delovna mesta izgubila, bodo nastajala nova.
Igre spreminjajo našo kulturo in na novo opredeljujejo načine, kako mladi sprejemajo zabavo, zato postajajo najpomembnejši in najvplivnejši medij sodobnega časa.
Na svetu je zdaj več kot 2,5 milijarde igralcev, ki naj bi v letu 2019 za igre porabili 152,1 milijarde USD.
Te številke se vsako leto zvišajo za okoli 10 %.
V Evropi videoigre igra 54 % prebivalcev Unije, kar pomeni približno 250 milijonov igralcev v Uniji, ki za to porabijo povprečno 8,7 ure na teden.
Igre niso zgolj vse pomembnejša gospodarska in kulturna sila, temveč tudi nov družbeni medij, v katerem se ljudje srečujejo iz najrazličnejših vzgibov.
To lahko zajema učenje, povezovanje, izražanje, izmenjavo znanja in izkušenj ter celo udejstvovanje v novem delu ali gospodarskih dejavnostih.
Tudi športne igre eksponentno naraščajo in čedalje bolj konkurirajo tradicionalnim športnim prireditvam.
Leta 2019 si je svetovno prvenstvo igre „League of Legends“ ogledalo več kot 100 milijonov ljudi, s čimer se je utrdila kot najbolj priljubljen e-šport, pa tudi kot ena najbolj priljubljenih kulturnih prireditev na svetu.
Drug primer, koliko pomenijo igre, je Roblox, interaktivni svet, ki mladim programerjem omogoča, da ustvarjajo in delijo igre s skupnostjo več kot 120 milijonov igralcev.
Objavljeno je bilo, da je sedma letna slovesnost Bloxy Awards, ki je potekala kar znotraj igre, na vrhuncu predstave pritegnila več kot 4 milijone sočasnih igralcev in tako zbrala 100 000 USD za nepridobitne organizacije.
Že iz dejstev in velikega vpliva, ki ga imajo videoigre že v sedanjih generacijah, je razvidno, da morajo naše vlade in odločevalci bolje razumeti ta pojav in se naučiti, kako bi lahko Evropa prevzela pametnejšo in dejavnejšo vlogo pri njegovi uporabi in tudi pri njegovem ustvarjanju.
Ukrepi in rezultati Pilotni projekt bo pomagal vzpostaviti interdisciplinarno evropsko mrežo strokovnjakov, mislecev in voditeljev, ki bodo pripravljeni deliti svojo vizijo o vrednosti in potencialu iger v prihodnosti naše družbe, kulture in gospodarstva.
Mreža bo organizirala vrsto srečanj za izmenjavo z deležniki iz ključnih sektorjev in vplivnimi skupinami na področjih, kot so politika, finance, pravo, izobraževanje, kultura, znanost in zdravje, da bi zasnovali evropsko agendo za igre.
Da bi ohranili popolno neodvisnost vseh razprav in sklepov, je pomembno, da mreža že od začetka ne bo pod vplivom komercialnih ali gospodarskih subjektov in lobijev.
To pomeni, da bodo člani sodelovali na osebni ravni in ne bodo zastopali določenega podjetja ali organizacije.
Ugotovitve in sklepi vseh teh srečanj bodo zbrani v skupnih poročilih, kjer bodo prikazana strateška področja sodelovanja med industrijo iger in javnim sektorjem, zlasti na evropski ravni, da bi spodbudili razumevanje prihodnje priložnosti in izzive evropskega sektorja videoiger.
PP 07 21 07
Pilotni projekt – Elektronske plačilne kartice zajamčeni temeljni dohodek (BIG) za marginalizirane osebe: inovativen finančni instrument in instrument politike za spodbujanje učinkovitejšega plačila socialnih prejemkov ljudem, ki živijo v skrajni revščini